Måske har du (endnu) ikke den store erfaring med kampsport. Måske har du tidligere gået til karate, judo eller noget helt tredje. Eller måske dyrker du allerede kampsport på eliteplan. Uanset hvilket niveau, du er på, er der plads til dig. Som elev på vores nye linje kommer du til at dykke ned i de forskellige dele, så du får en bred viden om kampens verden. Samtidig er der også plads til, at du kan udvikle dig og fordybe dig i den form for kampsport, som du måske allerede dyrker.
Vores fokus er både på fordybelse, det legende og det konkurrenceprægede. Selvforsvar er et helt kapitel for sig selv, som vi også kommer omkring i løbet af efterskoleopholdet.